Oficialusis leidinys L 166 , 01/07/1999 p. 0087 - 0090



Europos Parlamento ir Tarybos direktyva 1999/43/EB septynioliktą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo 1999 m. gegužės 25 d. EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 95 straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], laikydamiesi Sutarties 251 straipsnyje nustatytos tvarkos [3], (1) kadangi turėtų būti nustatytos sklandų vidaus rinkos veikimą užtikrinančios priemonės; (2) kadangi 1996 m. kovo 29 d. Europos Parlamentas ir Taryba priėmė 1996 m. kovo 29 d. Europos Parlamento ir Tarybos sprendimą Nr. 646/96/EB, kuriuo buvo priimtas kovos su vėžiu veiksmų planas pagal veiksmus visuomenės sveikatos srityje (1996–2000) [4]; (3) kadangi, siekiant pagerinti sveikatos apsaugą ir vartotojų saugą, kancerogeninėms, mutageniškoms ar toksiškoms reprodukcijai priskirtos medžiagos ir savo sudėtyje tokių medžiagų turintys preparatai neturėtų būti pateikiami į rinką plačiajai visuomenei naudoti; (4) kadangi 1994 m. gruodžio 20 d. Europos Parlamento ir Tarybos direktyva 94/60/EB, keturioliktą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo [5] priedėlyje dėl Direktyvos 76/769/EEB [6] I priedo 29, 30 ir 31 punktų pateiktu sąrašu, kuriame yra nurodytos 1 arba 2 kategorijos kancerogeninės, mutageninės arba toksiškos reprodukcijai medžiagos; kadangi tokios medžiagos ir preparatai neturėtų būti pateikiami į rinką plačiajai visuomenei naudoti; (5) kadangi Direktyva 94/60/EB numato, kad Europos Parlamentui ir Tarybai Komisija ne vėliau nei praėjus šešiems mėnesiams nuo paskelbimo apie Direktyvos 67/548/EEB [7] I priedo derinimą su technikos pažanga, kuriame yra nurodytos 1 arba 2 kategorijos kancerogeninės, mutageninės arba toksiškos reprodukcijai medžiagos, turi pateikti pasiūlymą papildyti šį sąrašą; (6) kadangi Komisijos direktyvoje 96/54/EB [8], kuri dvidešimt antrą kartą derina su technikos pažanga Direktyvą 67/548/EEB, o konkrečiau – jos I priedą, yra 16 medžiagų, kurios neseniai priskirtos 1 arba 2 kategorijos kancerogeninėms, mutageninėms arba toksiškoms reprodukcijai medžiagoms; kadangi šios medžiagos turėtų būti įrašytos Direktyvos 76/769/EEB, konsoliduotos Europos Parlamento ir Tarybos direktyva 97/56/EB [9], šešioliktą kartą iš dalies keičiančia Direktyvą 76/769/EEB, I priedo priedėlio 29, 30 ir 31 punktuose; (7) kadangi buvo atsižvelgta į medžiagų, kurios Direktyvoje 96/54/EB buvo priskirtos 1 arba 2 kategorijos kancerogeninėms, mutageninėms ir toksiškoms reprodukcijai, rizikos rūšis ir pranašumus; (8) kadangi Direktyvos 96/54/EB 1 straipsnio 1 dalies f punktas numato, kad iš Direktyvos 67/548/EEB I priedo yra išbraukiamos aštuonios medžiagos, nes jos jau nurodytos kitur arba jau nebepriskiriamos kancerogenams; kadangi penkios iš šių medžiagų yra įrašytos Direktyvos 76/769/EEB I priedo priedėlio 29 punkte; kadangi šios medžiagos taip pat turėtų būti išbrauktos iš pastarosios direktyvos; (9) kadangi ši direktyva taikoma nepažeidžiant Bendrijos teisės aktų, nustatančių būtiniausius darbuotojų apsaugos reikalavimus, nurodytus 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo [10], bei atskirose ja besiremiančiose direktyvose, visų pirma 1990 m. birželio 28 d. Tarybos direktyvoje 90/394/EEB dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira direktyva, kaip numatyta Direktyvos 89/391/EEB [11] 16 straipsnio 1 dalyje), PRIĖMĖ ŠIĄ DIREKTYVĄ: 1 straipsnis Šios direktyvos I priede išvardytos medžiagos yra įrašomos prie Direktyvos 76/769/EEB I priedo priedėlio 29, 30 ir 31 punktų išvardytų medžiagų. 2 straipsnis Šios direktyvos II priede išvardytos medžiagos yra išbraukiamos iš Direktyvos 76/769/EEB I priedo priedėlio 29 punkto medžiagų sąrašo. 3 straipsnis 1. Valstybės narės ne vėliau nei praėjus vieneriems metams nuo šios direktyvos įsigaliojimo priima įstatymus ir kitus teisės aktus, būtinus šios direktyvos įgyvendinimui. Apie tai jos nedelsdamos praneša Komisijai. Šias priemones jos taiko 18 mėnesių nuo šios direktyvos įsigaliojimo dienos. 2. Valstybės narės, patvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 4 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 5 straipsnis Ši direktyva skirta valstybėms narėms. Priimta Briuselyje, 1999 m. gegužės 25 d. Europos Parlamento vardu Pirmininkas J. M. Gil-robles Tarybos vardu Pirmininkas H. Eichel [1] OL C 59, 1998 2 25, p. 5. [2] OL C 214, 1998 7 10, p. 73. [3] 1998 m. vasario 18 d. Europos Parlamento nuomonė (OL C 80, 1998 3 16, p. 91), 1998 m. gruodžio 14 d. Tarybos bendroji pozicija (OL C 18, 1999 1 22, p. 43) ir 1999 m. vasario 10 d. Europos Parlamento sprendimas (OL C 150, 1999 5 28), 1999 m. gegužės 10 d. Tarybos sprendimas. [4] OL L 95, 1996 4 16, p. 9. [5] OL L 365, 1994 12 31, p. 1. [6] 1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (OL 196, 1967 8 16, p. 1). Direktyva su paskutiniais pakeitimais, padarytais Komisijos direktyva 97/69/EB (OL L 343, 1997 12 13, p. 19). [7] OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 97/64/EB (OL L 315, 1997 11 19, p. 13). [8] OL L 248, 1996 9 30, p. 1. [9] OL L 333, 1997 12 4, p. 1. [10] OL L 183, 1989 6 29, p. 1. [11] OL L 196, 1990 7 26, p. 1. -------------------------------------------------- I PRIEDAS 29 punktas – Kancerogenai: 2 kategorija Medžiagos | Indekso Nr. | EB Nr. | CAS Nr. | Pastabos | Kalio dichromatas | 024–002–00–6 | 231–906–6 | 7778–50–9 | | Amonio dichromatas | 024–003–00–1 | 232–143–1 | 7789–09–5 | | Natrio dichromatas | 024–004–00–7 | 234–190–3 | 10588–01–9 | | Natrio dichromatas, dihidratas | 024–004–01–4 | 234–190–3 | 7789–12–0 | | Chromilo dichloridas; chromo oksichloridas | 024–005–00–2 | 239–056–8 | 14977–61–8 | | Kalio chromatas | 024–006–00–8 | 232–140–5 | 7789–00–6 | | Chromo (VI) junginiai, išskyrus bario chromatą ir kitus junginius, nurodytus Direktyvos 67/548/EEB I priede | 024–017–00–8 | – | – | | Brometilenas | 602–024–00–2 | 209–800–6 | 593–60–2 | | 5-alil-1, 3-benzodioksanas; safrolas | 605–020–00–9 | 202–345–4 | 94–59–7 | | Benzidininiai azodažikliai; 4,4' — diarilazobifeniliniai dažikliai, išskyrus tuos, kurie nurodyti kitose Direktyvos 67/548/EEB I priedo vietose | 611–024–00–1 | – | – | | Dinatrio 4-amino 3-[[4-[(2,4-diaminofenil)azo] [1,1-bifenil]- 4-il]azo]- 5-hidroksi-6-(fenilazo)naftalen-2, 7-disulfonatas; C. I. tiesioginis juodasis 38 | 611–025–00–7 | 217–710–3 | 1937–37–7 | | Tertranatrio 3,3-[[1,1-bifenil]- 4,4-diilbi(azo)] bi[5-amino-4-hidroksinaftalen-2, 7-disulfonatas]; C. I. tiesioginis mėlynasis 6 | 611–026–00–2 | 220–012–1 | 2602–46–2 | | Dinatrio 3,3-[[1,1-bifenil]- 4,4diilbi(azo)bi [4-aminonaftalen-1-sulfonatas); C. I. tiesioginis raudonasis 28 | 611–027–00–8 | 209–358–4 | 573–58–0 | | Toluen-2, 4-diamonio sulfatas | 612–126–00–9 | 265–697–8 | 65321–67–7 | | 30 punktas – Mutagenai: 2 kategorija Medžiagos | Indekso Nr. | EB Nr. | CAS Nr. | Pastabos | Kalio dichromatas | 024–002–00–6 | 231–906–6 | 7778–50–9 | | Amonio dichromatas | 024–003–00–1 | 232–143–1 | 7789–09–5 | | Natrio dichromatas | 024–004–00–7 | 234–190–3 | 10588–01–9 | | Natrio dichromatas, dihidratas | 024–004–01–4 | 234–190–3 | 7789–12–0 | | Chromilo dichloridas; chromo oksichloridas | 024–005–00–2 | 239–056–8 | 14977–61–8 | | Kalio chromatas | 024–006–00–8 | 232–140–5 | 7789–00–6 | | 1,3,5, -tri(oksiranilmetil)- 1,3,5-triazin-2, 4,6(1H, 3H, 5H)-trionas; TGIC | 615–021–00–6 | 219–514–3 | 2451–62–9 | | 31 punktas – Toksiškos reprodukcijai skirtos medžiagos: 1 kategorija Medžiagos | Indekso Nr. | EB Nr. | CAS Nr. | Pastabos | 1,2-dibrom-3-chlorpropanas | 602–021–00–6 | 202–479–3 | 96–12–8 | | 31 punktas – Toksiškos reprodukcijai skirtos medžiagos: 2 kategorija Medžiagos | Indekso Nr. | EB Nr. | CAS Nr. | Pastabos | Bi(2-metoksietil)ftalatas | 607–228–00–5 | 204–212–6 | 117–82–8 | | -------------------------------------------------- II PRIEDAS Medžiagos | Indekso Nr. | EB Nr. | CAS Nr. | Pastabos | Aromatinių C8–10 angliavandenilių perdistiliuota lengvoji alyva, verdanti esant aukštai temperatūrai | 648–011–00–5 | 292–695–4 | 90989–39–2 | J | Rusvųjų akmens anglių deguto karbolio alyva. (Alyva, distiliuota iš rusvųjų akmens anglių deguto. Sudaryta daugiausiai iš alifatinių, nafteninių ir nuo vieno iki trijų žiedų aromatinių angliavandenilių, jų alkilinių darinių, heteroaromatinių junginių ir vieno bei dviejų žiedų fenolių, kurie verda apytiksliai esant nuo 150 °C iki 360 °C temperatūrai (nuo 302 °F iki 680 °F)). | 648–025–00–1 | 309–885–0 | 101316–83–0 | J | Akmens anglių kokso deguto aukštos temperatūros pikis | 648–157–00-X | | 140203–12–9 | | Akmens anglių kokso deguto anglies – aukštos temperatūros pikio mišinys | 648–158–00–5 | | 140203–13–0 | | emos temperatūros akmens anglių kokso deguto aukštos temperatūros pikis | 648–159–00–0 | | 140413–61–2 | | --------------------------------------------------